אולימפיאדת פיונגצ'אנג (2018)

**[[משחקי החורף האולימפיים]] ה-23 במספר** (באנגלית: **XXIII Olympic Winter Games**; בצרפתית: **Les XXIIIes Jeux olympiques d'hiver**; בהנגול: **평창 동계 올림픽**) היו אירוע ספורט גדול ומרכזי שנערך בשנת 2018. לפי החלטת הוועד האולימפי הבינלאומי משנת 2011, נערכו התחרויות בנפת פיונגצ'אנג שבקוריאה הדרומית, לאחר שגברה על הערים אנסי בצרפת ומינכן בגרמניה. טקס הפתיחה של המשחקים האולימפיים התקיים ב-9 בפברואר 2018 וטקס הנעילה ב-25 בפברואר.

פיונגצ'אנג זכתה לאחר שהפסידה במכרזים הקודמים לאירוח אולימפיאדת חורף לונקובר ולסוצ'י. זוהי הפעם הראשונה שקוריאה הדרומית אירחה את אולימפיאדת החורף ופעם שנייה שאירחה את המשחקים האולימפיים (היא אירחה את המשחקים האולימפיים בסיאול (1988)). אולימפיאדה זו הייתה גם האולימפיאדה הראשונה בה התחרתה נבחרת ספורטאים מאוחדת של קוריאה הצפונית וקוריאה הדרומית (נבחרת הוקי קרח נשים). פיונגצ'אנג היא המקום השלישי באסיה שאירח את אולימפיאדת החורף, אחרי סאפורו ונאגנו שביפן.
150px|ממוזער|לפיד אולימפיאדת פיונגצ'אנג

## המכרז האולימפי
פיונגצ'אנג הגישה את מועמדותה למכרזים האולימפיים לאירוח אולימפיאדת החורף של 2010 ו-2014. אף על פי שבמכרזים אלו עברה את סבב ההצבעות הראשון, היא הפסידה בסבב האחרון בשלושה וארבעה קולות בהתאמה. במכרז לשנת 2018 ניצחה כבר סבב הראשון, הצביעו בעדה 63 נציגים מתוך 95 וכך זכתה ברוב הדרוש לאירוח המשחקים.

אנסי וגאפ היו שתי הערים הצרפתיות שהגישו מועמדות לאירוח אולימפיאדת החורף 2018, לאור קשיים בקבלת תמיכה ציבורית מהתושבים המקומיים, גאפ אפילו לא הוגשה כמועמדת מטעם צרפת.

## המתחמים האולימפיים
250px|ממוזער|ימין|אתר הסקי עמק הדרקון, בו נערכות התחרויות
ממוזער|מפת מיקום המתחמים האולימפיים
ממוזער|האצטדיון האולימפי בעת טקס הפתיחה
האירועים האולימפיים נערכו בפיונגצ'אנג, למעט משחקי ההוקי קרח ותחרויות הקרח שנערכו בעיר השכנה גאנגנאונג, שאר אירועי הספורט נערכו במחוז ג'אונגסון.
#### פיונגצ'אנג (אזור ההר)
##### פארק הספורט אלפנסיה
אתר אלפנסיה בדאגוולייונג-מייאון שבפיונגצ'אנג היה המוקד העיקרי של האולימפיאדה.
* האצטדיון האולימפי פיונגצ'אנג – בו נערך טקס הפתיחה וטקס הנעילה
* אצטדיון קפיצת הסקי אלפנסיה – אירח תחרויות קפיצת סקי, סקי נורדי משולב וסנואובורד
* מרכז הביאתלון – אירח תחרויות ביאתלון
* מרכז הקרוס-קאנטרי אלפנסיה – איח תחרויות סקי קאנטרי וסקי נורדי משולב
* מרכז ההחלקה -אירח תחרויות לוז', בובסליי וסקלטון
* הכפר האולימפי
* אתר הסקי יונגפיונג – אירח תחרויות סקי אלפיני

#### אולמות
* פארק בוגוואנג פניקס – אירח תחרויות סקי בסגנון חופשי וסנואובורד
* המרכז האלפיני ג'אונגסון – אירח תחרויות סקי אלפיני
#### גאנגנאונג (אזור החוף)
אזור החוף ממוקם בעיר השכנה גאנגנאונג. הפארק האולימפי גאנגנאונג כולל ארבעה מתחמים:
* מרכז הקרח גאנגנאונג – אירח תחרויות הוקי קרח לגברים
* מרכז הקרלינג גאנגנאונג – תחרויות קרלינג
* ההיכל הסגלגל גאנגנאונג – תחרויות החלקה מהירה
* היכל הקרח גאנגנאונג – תחרויות החלקה על הקרח

בנוסף נערכו תחרויות ההוקי קרח לנשים במתחם הספורט של אוניברסיטת קוואנדונג הקתולית, במרכז הקרח קוואנדונג.

## המשחקים
### ענפי הספורט
במשחקי החורף התקיימו 102 תחרויות ב-15 ענפי ספורט.

### לוח זמנים
התאריכים הם לפי שעון קוריאה (UTC+9).

## הרחקתה של רוסיה מהמשחקים
ב-5 בדצמבר 2017 הודיע הוועד האולימפי הבינלאומי על הרחקתה של רוסיה מהמשחקים, עקב אמרצה נרחבת ומאורגנת של ספורטאיה בתוכנית שזכתה לחסות ממשלתית. נקבע שהדגל הרוסי לא יונף וההמנון הרוסי לא ינוגן אם ספורטאיה יזכו במקום הראשון. בסך הכל הותר ל-169 ספורטאים רוסיים להתחרות תחת דגל הוועד האולימפי הבינלאומי וללא סממני המדינה על בגדיהם, תחת השם "ספורטאי אולימפי מרוסיה".

## מהלך האולימפיאדה
* נורווגיה () זכתה באולימפיאדה במקום הראשון לאחר שצברה 14 מדליות זהב, 14 מדליות כסף, 11 מדליות ארד ובסך הכל 39 מדליות, שנייה סיימה גרמניה (14 זהב, 10 כסף, 7 ארד, 31 סך הכל) ושלישית קנדה (11 זהב, 8 כסף, 10 ארד, 29 סך הכל).
* מרטן פורקאד () ויוהנס קלייבו () זכו כל אחד בשלוש מדליות זהב, יותר מכל ספורטאי אחר במשחקים אלה.
* מריט ביורגן () זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה, ולספורטאי (גבר או אישה) המעוטר ביותר בתולדות משחקי החורף.
* אסתר לדצקה () היא הספורטאית השנייה בהיסטוריה שזכתה בשתי מדליות זהב בשני ענפים שונים, בגלישת סקי אלפיני ובסנואובורד, אחרי אנפיסה רזצובה מרוסיה והראשונה שזוכה בשתי מדליות זהב בשני ענפים שונים באולימפיאדה אחת.

### ביאתלון
#### נשים
* לאורה דאלמאייר () זכתה ב-3 מדליות, 2 זהב ו-1 ארד
* אנסטסיה קוזמינה () זכתה ב-3 מדליות, 1 זהב ו-2 כסף
* אנאיס בסקונד () זכתה ב-3 מדליות, 1 זהב ו-2 ארד
#### גברים
* מרטן פורקאד () זכה בשלוש מדליות זהב
* יוהנס בו () זכה ב-3 מדליות, 1 זהב ו-2 כסף

### הוקי קרח
בטורניר הגברים זכתה נבחרת "הספורטאים האולימפיים מרוסיה" במדליית הזהב. עקב עונש ההרחקה על המשלחת הרוסית, הונף הדגל ונוגן ההמנון של הוועד האולימפי הבינלאומי. הנבחרת הרוסית זכתה בטורניר אחרי ניצחון דרמטי על נבחרת גרמניה במשחק הגמר לאחר הארכה, בעקבות שער שוויון רוסי דרמטי בדקה האחרונה של הזמן החוקי שמנע מגרמניה זכייה היסטורית.

לאחר חמש אולימפיאדות רצופות בהן השתתפו בטורניר הגברים שחקנים מליגת ה-NHL, החליטו מנהלי הליגה שלא לאפשר הפעם את השתתפות שחקניה באולימפיאדה, והטורניר האולימפי שוחק בלעדיהם.

בטורניר הנשים זכתה נבחרת ארצות הברית במדליית הזהב, לראשונה מאז אולימפיאדת נאגנו (1998), אחרי שניצחה במשחק הגמר את נבחרת קנדה, אלופת ארבע האולימפיאדות הקודמות.

### החלקה מהירה
* המחליקים ההולנדים () שלטו באופן מוחלט (7 מדליות זהב מתוך 14 ו-16 מדליות בסך הכל מתוך 38 אפשריות), בתחרויות החלקה מהירה.

### החלקה מהירה במסלול קצר
המחליקים הדרום קוריאניים () זכו ב-3 מדליות זהב מתוך 8 אפשריות וב-6 מדליות סך הכל.
#### נשים
* צ'וי מין-ג'ונג () זכתה בשתי מדליות זהב, אישית (1500 מטר) ובשליחות (3000 מטר)
#### גברים
*וו דאג'ינג () זכה בשתי מדליות, מדליית זהב (500 מטר בקביעת שיא עולם חדש) ומדליית כסף בשליחים (5000 מטר).

### החלקה אמנותית
* יוזורו האניו () הגן על תוארו בהחלקה אמנותית על קרח ביחידים

### לוז'
* הגולשים הגרמנים () שלטו באופן מוחלט (3 מדליות זהב מתוך 4 ו-6 מדליות בסך הכל מתוך 10 אפשריות), בתחרויות לוז'.

### מזחלות (Bobsleigh)
### סנואובורד
* הגולשים האמריקאים () שלטו (4 מדליות זהב מתוך 10 מדליות אפשרויות), בתחרויות סנואובורד. הנשים והגברים האמריקאים זכו בחצי צינור וב-slopestyle
#### נשים
*ג'יימי אנדרסון () הגנה על תוארה בסלופסטייל וזכתה גם במדליית כסף בביג אייר
#### גברים
*שון וייט () זכה בפעם השלישית במדליית זהב בחצי צינור

### סקי אלפיני
#### נשים
* מיקיילה שיפרין () זכתה בשתי מדליות, 1 זהב (סלאלום ענק) ו-1 כסף (משולב)
#### גברים
* מרסל הירשר () זכה בשתי מדליות זהב, בסלאלום ענק ובמשולב

### סקי חופשי
הגולשים הקנדים () זכו ב-4 מדליות זהב ו-7 מדליות בסך הכל, יותר מכל מדינה אחרת בענף זה.
#### גברים
* דייוויד וייז () הגן על תוארו בחצי צינור

### סקי למרחקים
* המחליקים הנורווגים () שלטו (7 מדליות זהב מתוך 12 ו-14 מדליות בסך הכל מתוך 28 אפשריות), בתחרויות סקי למרחקים.
#### נשים
* מריט ביורגן () זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה
* שרלוט קלה () זכתה ב-4 מדליות, 1 זהב ו-3 כסף
* סטינה נילסן () זכתה ב-4 מדליות, 1 זהב, 2 כסף ו-1 ארד

#### גברים
* יוהאנס הוספלט קלאבו () זכה ב-3 מדליות זהב
* סימן הגסטאד קרוגר () זכה ב-3 מדליות, 2 זהב ו-1 כסף
* מרטין סנדבי () זכה ב-3 מדליות, 2 זהב ו-1 כסף
* דריו קולוניה () זכה במדליית הזהב הרביעית שלו במשחקי החורף

### סקי נורדי משולב
*אריק פרנזל () זכה ב-3 מדליות, 2 זהב ואחת ארד
*יוהנס רייצק () זכה בשתי מדליות זהב
*פביאן ריסל () זכה בשתי מדליות זהב

### סקלטון
* ליזי יארנולד () הגנה על תוארה בתחרות סקלטון.

### קפיצות סקי
* אנדריאס וולינגר () זכה בשתי מדליות, 1 זהב (גבעה רגילה) ו-1 כסף (גבעה גבוהה)
* קמיל סטוך () הגן על תוארו בתחרות קפיצות סקי מגבעה גבוהה.

### קרלינג

#### מעורב זוגות

## טבלת המדליות

## ראו גם
* המשחקים הפארלימפיים פיונגצ'אנג (2018)
* ישראל באולימפיאדת פיונגצ'אנג (2018)

## קישורים חיצוניים

* 

* 
* 

## הערות שוליים

*
2018
קטגוריה:תחרויות ספורט רב-ענפיות
פיונגצ'אנג
קטגוריה:2018 בספורט
קטגוריה:2018 בקוריאה הדרומית